Γραμμή Μεταξά - Βικιπαίδεια

# Γραμμή Μεταξά

### Από τη Βικιπαίδεια, την ελεύθερη εγκυκλοπαίδεια

Σειρά οχυρών κατά μήκος των ελληνοβουλγαρικών συνόρων, που κατασκευάστηκαν με σκοπό την άμυνα της Ελλάδας σε περίπτωση βουλγαρικής εισβολής κατά την διάρκεια του Β' Παγκοσμίου Πολέμου.

Λόγω της στρατηγικής της σημασίας κατά την διάρκεια του Α' Παγκοσμίου Πολέμου, λήφθηκε η απόφαση να οχυρωθεί η οριογραμμή Ρούπελ με τα ομώνυμα οχυρά. Τον Μάιο του 1916, το οχυρό Ρούπελ παραδόθηκε αύτανδρο στις βουλγαρο-γερμανικές δυνάμεις, εξαιτίας των πολιτικών πεποιθήσεων της τότε ελληνικής κυβέρνησης.

Αργότερα θεωρήθηκε ότι τα οχυρώματα εκείνα δεν ήταν αρκετά ισχυρά. Αποφασίστηκε, λοιπόν, να κατασκευαστούν περαιτέρω οχυρώσεις, όχι μόνο στην συγκεκριμένη περιοχή αλλά και καθ' όλο το μήκος των βορείων ελληνικών συνόρων. Ο προγραμματισμός ολοκληρώθηκε το 1935 και οι εργασίες άρχισαν στην Κερκίνη το 1936. Αρχικός σκοπός ήταν να φτάσουν τα οχυρωματικά έργα κατά μήκος των συνόρων μέχρι και το Ορμένιο. Ωστόσο, η Ελλάδα μπήκε στον Β' Παγκόσμιο Πόλεμο το 1940 και τα έργα σταμάτησαν. Σε αυτό το διάστημα, η οχυρωματική γραμμή είχε φτάσει μέχρι την Κομοτηνή στην Θράκη και είχε μήκος 155χλμ.

Η οχυρωματική γραμμή που πήρε το όνομά της από τον Μεταξά, τον τότε δικτάτορα της Ελλάδας, αποτελούνταν κυρίως από σήραγγες που κατέληγαν σε παρατηρητήρια, πυροβολεία και πολυβολεία. Η κατασκευές είναι τόσο ανθεκτικές, ώστε έχουν επιβιώσει μέχρι και σήμερα και κάποιες μάλιστα χρησιμοποιούνται ακόμη.

Το εσωτερικό φωτιζόταν κυρίως με λάμπες πετρελαίου αλλά είχαν εγκατασταθεί και κάποιες ηλεκτρικές γεννήτριες (Σήμερα τα οχυρώματα διαθέτουν ηλεκτρικό ρεύμα από το δίκτυο της Δ.Ε.Η. αλλά συνεχίζουν να κρατούν γεννήτριες).

Ο εξαερισμός επιτυγχάνεται τόσο με τεχνητές όσο και με φυσικές μεθόδους. Η παροχή νερού προέρχεται από το δημόσιο δίκτυο.

Όλα τα οχυρα διατηρούνται σε καλή κατάσταση και εν ενεργεία. Ορισμένα είναι ανοιχτά για το κοινό.

Οι οχυρώσεις της Γραμμής Μεταξά απότελούνται από 22 ανεξάρτητα συγκροτήματα. Το οχυρο Ρούπελ είναι ένα απο τα μεγαλύτερα. Καλύπτει τα 6.1 από τα 155χλμ της γραμμής και κατασκευάστηκε σε ύψος 322μ. Οι οχυρώσεις έχουν κατασκευαστεί σε τρία διαφορετικά επίπεδα και σε κάποια σημεία το πάχος των τοίχων φτάνει τα 2.5μ.

Τα οχυρωματικά έργα διήρκεσαν τέσσερα χρόνια και κόστισαν 100.400.000 δρχ την εποχή εκείνη.

Η γραμμή υπερφαλαγγίστηκε όταν οι Γερμανοί εισέβαλαν στην Ελλάδα από την Γιουγκοσλαβία τον Απρίλιο του 1941. Άλλωστε, η γραμμή υπολειτουργούσε εφόσον το μεγαλύτερο μέρος του στρατού μαχόταν εναντίον των Ιταλών στα ελληνοαλβανικά σύνορα.

Ανακτήθηκε από "http://el.wikipedia.org../../../%CE%B3/%CF%81/%CE%B1/%CE%93%CF%81%CE%B1%CE%BC%CE%BC%CE%AE_%CE%9C%CE%B5%CF%84%CE%B1%CE%BE%CE%AC_e046.html"

Κατηγορίες: Β' Παγκόσμιος Πόλεμος

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Nederlands
- Српски / Srpski